### Beslutninger

Merete Jeppesen med bemærkning, at byrådet i sit møde den 26. april 2023 har vedtaget Magistratens indstilling med de ændringer, der er foreslået af Økonomiudvalget, jf. udvalgets foranstående erklæring af 19. april 2023.

Regitse Kjeldsen fra Enhedslisten de Rød-Grønne kunne ikke tiltræde indstillingen.

Thea Christoffersen fra Enhedslisten de Rød-Grønne og Oskar Thorsen kunne ikke tiltræde indstillingens At 4.

###

Beslutningsforslag fra Venstre

Venstre i [adresse] foreslår, at alle afdelinger konkurrenceudsættes, og at alle

afdelinger kommer med bud på, hvad der yderligere kan konkurrence-udsættes i hver

afdeling.

Motivation

Venstre ønsker, at [adresse] skal være kendt som en erhvervsvenlig

kommune, hvor de private aktører spiller en stor rolle, og hvor borgerne får mest

muligt for deres skattekroner. Derfor foreslås det, at alle afdelinger

konkurrenceudsættes, og at alle afdelinger kommer med bud på hvad der yderligere

kan konkurrenceudsættes i hver afdeling.

Samlet vil det bidrage til en fortsat udvikling og fornyelse af kommunens

op-gavevaretagelse. Direktørgruppen bedes stå for processen og få samlet forslag ind

fra alle. Samlet set skal der på tværs af kommunen findes forslag til yderligere

konkurrenceudsættelse for en udbudssum på 300 mio. kr. årligt. Alle de besparelser,

der opnås som følge af udbud, bliver indenfor afdelingerne.

Venstre mener, at [adresse] skal styrke konkurrencen om offentlige opgaver,

og her giver det god mening at se, om der er andre aktører, der kan levere bedre

løsninger end de løsninger, som kommunen tilbyder i dag. Konkurrenceudsættelsen

vil skabe bedre løsninger for kommune og bidrage til at hæve produktiviteten på tværs

af mange sektorer. Samtidig vil det styrke det aarhusianske erhvervsliv, og gøre

[adresse] til en langt mere erhvervs-venlig kommune, der gør brug af

erhvervslivets ekspertise.

Endelig kan det offentlige, private og civilsamfunds samarbejdet udvikles yderligere

med nye samarbejdsformer og måder at løse opgaver på ud fra [adresse].

Stillet af Gustav Gregersen, Flemming Holst, Johanne Toft

Simsek

På vegne af Venstre i Århus Kommune

INDSTILLING FRA BORGMESTERENS AFDELING

Svar på forslag fra V om [adresse] som erhvervsvenlig kommune

### Resume

I forbindelse med byrådsmødet d. 9. marts 2022 har Venstre fremsendt forslaget ’[adresse] som erhvervsvenlig kommune’.

Venstre ønsker, at [adresse] skal være kendt som en erhvervsvenlig kommune. I den forbindelse foreslås, at alle afdelinger i [adresse] konkurrence-udsættes, og at alle afdelinger kommer med bud på, hvad der yderligere kan konkurrenceudsættes i hver afdeling.

Med udgangspunkt i forslaget lægges med denne indstilling for det første op til, at der fremadrettet skabes mere åbenhed om [adresse] udbudsplan bl.a. med henblik på at invitere til konkrete forslag til konkurrence-udsættelse, som kan indarbejdes i planen.

I forlængelse heraf lægges op til, at der årligt skal være en inddragelsesproces med Økonomiudvalget.

Desuden indstilles det at gøre ordningen med en udstationering af en medarbejder fra Indkøb og Udbud til Erhverv [adresse] permanent.

Indstillingen er beklageligvis meget forsinket, da der har været et sammenfald af en række uheldige omstændigheder – bl.a. skift af nøglemedarbejdere, aflyste møder kombineret med generel travlhed.

### Beslutningspunkter

Det indstilles:

At 1) der i forbindelse med [adresse] årlige tilrettelæggelse af udbudsplanen fremadrettet vil blive gennemført en inddragelsesproces med ekstern høring, hvor erhvervslivet og andre interessenter har mulighed for at komme med forslag og tilbagemeldinger til udkastet for udbudsplanen, herunder forslag til områder, der kan konkurrenceudsættes.

At 2) der på baggrund af denne eksterne høring indarbejdes en fast årlig dialog i Økonomiudvalget omkring konkurrenceudsættelser med afsæt i udkastet til [adresse] udbudsplan.

At 3) udbudsplanen kommunikeres aktivt og løbende – og at den med udgangspunkt i en ny teknologisk løsning, som tages i brug i løbet af 2023, præsenteres på en betydelig mere overskuelig og brugervenlig måde end i dag.

At 4) der arbejdes videre med muligheder for, at det 4-årige initiativ fra budgetforliget for 2021 ’Styrket samarbejdet med erhvervslivet om indkøb og udbud i [adresse]’ med en udstationeret medarbejder fra Indkøb og Udbud til Erhverv [adresse] gøres til en permanent ordning for herigennem at bidrage til at fastholde en tæt dialog.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: Magistraten

Dato: 13-03-2023

Asta Mathiesen:

Fremsendes til [adresse] med bemærkning, at Magistraten i mødet den 13. marts 2023 anbefaler, at byrådet tiltræder Borgmesterens Afdelings indstilling af 2. februar 2023.

Rådmand Flemming Holst, rådmand Gunner Brandt og Johnny Jessen tog forbehold.

Richard Eriksen kan tiltræde indstillingens at punkter, men er ikke enig i den mulighed, der i teksten er nævnt om forhøjet finansieringsbidrag.

Oskar Thorsen kan ikke tiltræde.

Udvalg: [adresse]

Dato: 22-03-2023

Asta Mathiesen:

Fremsendes til Økonomiudvalget til behandling i henhold til beslutning i byrådets møde den 22. marts 2023.

Udvalg: Økonomiudvalget

Dato: 19-04-2023

Asta Mathiesen: 4

Udvalget kunne enstemmigt tiltræde indstillingen i overensstemmelse med Magistratens anbefaling med følgende bemærkninger:

Udvalget kan tilslutte sig beslutningspunkterne i indstillingen fra Borgmesterens Afdeling om, at der fremadrettet skal skabes mere åbenhed om [adresse] udbudsplan ved en øget inddragelse af erhvervslivet, organisationer og borgere.

Udvalget ønsker at at-punkt 2 udvides til, at der skal nedsættes et underudvalg under Økono-miudvalget. I dette underudvalg skal der sættes fokus på konkurrenceudsættelser og udbud i [adresse] med afsæt i kommunens udbudsplan. Med underudvalget bliver der mulighed for at stikke endnu dybere og få en mere grundig dialog om og stille spørgsmål til både udkastet til udbudsplan og til konkurrenceudsættelse i kommunen mere generelt.

Udvalget finder, at det vil være nyttigt at udstationeringen af en medarbejder fra Indkøb og Udbud gøres permanent. Udvalget anbefaler, at der tages stilling til finansieringen i god tid in-den den nuværende aftale udløber ultimo 2024.

Karin Berg, Janni Thomsen og Torben Mortensen var forhindrede i at deltage i udvalgets behandling af sagen.